Xillari Klinton bu hafta Ostona, Bishkek va Toshkentda bo'ladi
Klinton xonim AQSh Davlat kotibasi sifatida Markaziy Osiyoga ilk tashrifi davomida o'zaro aloqalar va demokratiyaga urg'u beradi.
AQSh Davlat kotibasi Xillari Klinton 30 noyabr-2 dekabr kunlari Markaziy Osiyoning uch mamlakati, xususan Qozog'iston, Qirg'iziston va O'zbekistonga safar qiladi. Bu Klinton xonimning AQSh Davlat kotibasi sifatida Markaziy Osiyoga ilk tashrifi. Rahbarlar bilan muloqotlarida o'zaro aloqalar, hamkorlik, demokratiya va huquq ahvoliga urg'u berishi kutilmoqda. Ostonada Klinton xonim Yevropada Xavfsizlik va Hamkorlik Tashkiloti sammitida qatnashadi. Bu yig'in oldidan esa mahalliy va xalqaro nohukumat tashkilotlarning mintaqaviy tadbiriga mezbonlik qilib, fuqaro jamiyati taraqqiyoti va erkinliklar haqida gapiradi. Xillari Klinton Markaziy Osiyoni 1990-yillarda, turmush o'rtog'i Bill Klinton prezident bo'lgan davrda kezib, bu xalqlar hayoti va madaniyati bilan tanishgan. Uning yozishicha, o’shanda Karimov undan Bill Klinton, prezident sifatida, xalq fikrini qanday o’rganadi deya so’ragan. Oddiy odamlar bilan yuzma-yuz gaplashadi, hol-ahvol so’raydi, chunki demokratik jamiyatda rahbar xalq xizmatida bo’ladi, sabab - xalq uni hokimiyatga saylagan, deya javob qiladi Klinton xonim. Davlat kotibasi o'z nutq va chiqishlarida yosh davlatlar demokratiya va oshkoralik nima ekanini yaxshi tushunmas ekan, ularga erkinlik haqida aql o’rgatish befoyda deb keladi. Uning fikricha, muloqot orqali bu respublikalar xalqi va hukumatini tushunish va ularga zarur yordamni berish mumkin. O’zbekistonlik va amerikaliklar ziyolilar nazarida hozir ikki tomonlama aloqalarni jadallashtirish uchun noyob imkoniyatlar bor. AQSh nafaqat xavfsizlik, balki ijtimoiy taraqqiyot, ta'lim, sog’liqni saqlash va biznes kabi sohalarda ko’makni oshirsa, deydi ular, uning mintaqada nufuzi oshadi. Yana bir umid shuki, Amerika mintaqaviy birdamlikni targ'ib qilib, davlatlarni iqtisodiy integratsiya va ahillikka chorlaydi. Bu diplomatik hujjatlarda Vashingtonning turli davlat va rahbarlari bilan muloqoti, bayonot va izohlari hamda Amerika rasmiylarining ular haqidagi fikr-mulohazalari aks etgan. Davlat kotibasi "WikiLeaks" xususida qilgan murojaatida, Vashingtonning xalqaro hamjamiyatga nisbatan munosabatini hukumat a'zolari orasidagi ichki fikr almashinuvlarga qarab emas, amaldagi siyosat va bugungi aloqalardan kelib chiqib baholashni so'ragan. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.